CELEX: E2022P0002
Language: sk
Date: 2022-01-26 00:00:00
Title: Žiadosť o poradné stanovisko Súdu EZVO, ktorú 26. januára 2022 predložil Trygderetten vo veci A/Arbeids- og velferdsdirektoratet (Vec E-2/22) 2022/C 210/13

25.5.2022   
            
            
               SK
            
            
               Úradný vestník Európskej únie
            
            
               C 210/32
            
         
      Žiadosť o poradné stanovisko Súdu EZVO, ktorú 26. januára 2022 predložil Trygderetten vo veci A/Arbeids- og velferdsdirektoratet
      (Vec E-2/22)
      (2022/C 210/13)
      Listom z 26. januára 2022, ktorý bol doručený na podateľňu Súdu EZVO 27. januára 2022, Trygderetten (národný súd pre záležitosti sociálneho poistenia) požiadal Súd EZVO vo veci A/Arbeids- og velferdsdirektoratet o poradné stanovisko k týmto otázkam:
      
                  1.
               
               
                  Patrí dávka, akou je prechodná dávka (overgangsstønad) – pozri § 15-5 prvý odsek zákona o národnom poistení v spojení s prvou vetou druhého odseku – do vecnej pôsobnosti nariadenie Európskeho parlamentu a Rady (ES) č. 883/2004 (1) podľa:
                  
                              a)
                           
                           
                              článku 3 ods. 1, najmä písmena j), alebo
                           
                        
                              b)
                           
                           
                              článku 3 ods. 3 v spojení s článkom 70?
                           
                        
            
                  2.
               
               
                  Je pre posúdenie prvej otázky relevantné, že keď najmladšie dieťa dosiahne jeden rok, zachovanie nároku na dávku je podmienené zárobkovou pracovnou činnosťou (pozri § 15-6 zákona o národnom poistení)?
               
            
         (1)  Nariadenie Európskeho parlamentu a Rady (ES) č. 883/2004 z 29. apríla 2004 o koordinácii systémov sociálneho zabezpečenia (Ú. v. EÚ L 166, 30.4.2004, s. 1).